|  |  |  |
| --- | --- | --- |
| Projekt financira Europska unija uz podršku Europskog parlamenta | HRVATSKA **OBRTNIČKA**  **KOMORA** |  |



*.*

**Projekt "Consumer Law Ready" - "Spremni za prava potrošača" - trening za male i srednje poduzetnike**

Hotel Adria, Dubrovnik, 16.11.2018.

PROGRAM

|  |  |
| --- | --- |
| 8,30 | Evidencija sudionika i uvodno predstavljanje projekta |
| 9,00 | Modul 1: Marketing i zahtjevi za predugovorno informiranje  Modul 2: Pravo na povrat robe kod ugovora sklopljenih  na daljinu ili izvan poslovnih prostorija |
| 10,45 | Pauza |
| 11,00 | Modul 3: Prava potrošača i garancije kod robe s greškom  Modul 4: Nepoštena trgovačka praksa i nepoštene ugovorne odredbe |
| 12,45 | Ručak |
| 13,45 | Modul 5: Alternativno (ARS) i online (ORS) rješavanje sporova |
| 14,30 | Pitanja i odgovori |
| 15,00 | Završetak treninga |



**Projekt "Consumer Law Ready" - "Spremni za prava potrošača"**

U Europskoj uniji postoji 21 milijun poduzeća od kojih su 99,8% mala i srednja, a unutar tog broja 93% su mikro poduzeća s manje od 10 zaposlenika.

Projekt "Consumer Law Ready" ili"Spremni za prava potrošača" donosi specijalizirani program treninga posebno upućen obrtnicima, malim i srednjim poduzetnicima, čija je svrha pomoći im u razumijevanju i usklađivanju s najnovijim europskim potrošačkim zakonodavstvom. Provodi se tijekom 2017. i 2018. godine istovremeno i po jedinstvenim edukativnim modulima u svim državama članicama Europske unije.

Program pomaže MSP-ovima u razumijevanju važnih aspekata potrošačkog prava, omogućujući im unapređenje korisničkih usluga i povećanje povjerenja potrošača u njihovo poslovanje, čime mogu izbjeći potencijalne skupe sudske postupke i neugodne prigovore potrošača.

Trening, koji su razvili stručnjaci, obuhvaća 5 ključnih područja:

1. Marketing i zahtjevi za predugovorno informiranje
2. Pravo na povrat robe kod ugovora sklopljenih na daljinu ili izvan poslovnih prostorija
3. Prava potrošača i garancije kod robe s greškom
4. Nepoštena trgovačka praksa i nepoštene ugovorne odredbe
5. Alternativno (ADR) i online (ODR) rješavanje sporova

Projektom upravlja BEUC (Europska organizacija za zaštitu potrošača) u konzorciju s UEAPME-om (Europska udruga obrtnika, malih i srednjih poduzetnika - Glas MSP-ova u Europi) i Eurochambres-om (Udruga europskih trgovinskih i industrijskih komora). Financira ga Europska Unija uz potporu Europskog parlamenta i Europske komisije. Hrvatska obrtnička komora nacionalni je partner projekta.

Svaka država članica osigurava jednog glavnog nacionalnog trenera, koji organizira trening za tzv. lokalne trenere, koji će stečena znanja multiplicirati održavanjem više lokalnih treninga za male i srednje poduzetnike. Tijekom travnja i svibnja 2018. godine, u Hrvatskoj obrtničkoj komori održana su dva nacionalna treninga u sklopu kojih je educirano 25 lokalnih trenera.